पाएं अपने शहर की ताज़ा ख़बरें और फ्री ई-पेपरडाउनलोड करें
ख़बरों के मुताबिक बॉलीवुड अभिनेत्री जिया ख़ान ने आत्महत्या कर ली है हालांकि पुलिस ने इसकी पुष्टि नहीं की है.
मुंबई पुलिस के मुताबिक जिया ख़ान को मृतावस्था में कूपर अस्पताल लाया गया.
जिया ख़ान ने अमिताभ बच्चन के साथ साल 2007 में रामगोपाल वर्मा की फ़िल्म निशब्द से फ़िल्मों में कदम रखा था. इस फ़िल्म में उन्होंने एक गाना भी गाया था.
इसके अलावा वे 2008 में उन्होंने आमिर ख़ान के साथ गजनी में और 2010 में अक्षय कुमार के साथ हाउसफुल में भी काम किया था. उन्होंने कुछ विज्ञापन भी किए थे.
कुछ टीवी चैनलों के अनुसार 25 वर्षीय जिया ने सोमवार देर रात जुहू स्थित अपने फ्लैट में आत्महत्या की लेकिन पुलिस ने इस बारे में कुछ भी कहने से इंकार कर दिया है.छोटी और ख़बूसूरत
जिया की मौत पर हैरानी जताते हुए अमिताभ बच्चन ने ट्वीट किया है, \"क्या...!! जिया ख़ान?? क्या हुआ है? क्या ये सच है? अविश्वसनीय!!!
अभिनेत्री दिया मिर्ज़ा ने ट्वीटर पर अपनी श्रद्धांजलि में लिखा, \"नफ़ीसा (जिया) ख़ान...तुम अभी बहुत छोटी और खूबसूरत थीं.\"
जिया ख़ान का ट्विटर अकाउंट नफ़ीसा ख़ान के नाम से था जिसमें उन्होंने खुद को कलाकार, कवियत्री, गायिका, संगीतकार और \'ड्रीमर\' बताया था.
उनकी आधिकारिक वेबसाइट के मुताबिक वे अमरीका के न्यूयॉर्क में पैदा हुईं और लंदन में पली-बढ़ी थीं.
(बीबीसी हिन्दी के एंड्रॉएड ऐप के लिए आप यहाँ क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn